**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΓΚΡΙΣΗ ΤΗΣ ΑΙΤΗΣΗΣ ΧΡΗΜΑΤΟΔΟΤΗΣΗΣ ΣΤΗ ΔΡΑΣΗ**

**«Διμερής Επιστημονική και Τεχνολογική Συνεργασία Ελλάδας-Τουρκίας»**

***ΠΡΟΣΟΧΗ:*** *Επισημαίνεται ότι όλα τα δικαιολογητικά και στοιχεία που υποβάλλονται στο ΟΠΣΚΕ ηλεκτρονικά θα πρέπει να είναι στην επιτρεπόμενη μορφή αρχείων : .pdf, .jpg, .png, μεγέθους έως 10 mb με δυνατότητα επισύναψης μέχρι 5 αρχείων για κάθε διακριτό δικαιολογητικό. Οι ανωτέρω περιορισμοί είναι  υποχρεωτικοί και αποτρεπτικοί  για την υποβολή της αίτησης. Συμπιεσμένα αρχεία δεν είναι αποδεκτά για λόγους ασφαλείας. Για τη διευκόλυνση των ενδιαφερομένων προτείνεται τα αρχεία να είναι αυτά ακριβώς που εξάγονται από τα πληροφοριακά συστήματα (Taxis, κ.ο.κ.).*

**Για επιχειρήσεις και λοιπούς φορείς που αντιμετωπίζονται ως επιχειρήσεις:**

|  |  |
| --- | --- |
| *1.* | **09.02 Υπεύθυνες Δηλώσεις σύμφωνα με τα οριζόμενα στην πρόσκληση**  **Υπεύθυνη δήλωση του Ν. 1599/1986** (άρθρο 8), υπογεγραμμένη **ψηφιακά** από το **νόμιμο εκπρόσωπο** του φορέα, για κάθε φορέα που συμμετέχει στην πρόταση ερευνητικού έργου σύμφωνα με το Υπόδειγμα του Παραρτήματος ΙΙΙ της Πρόσκλησης. Για την υποβολή της Υπεύθυνης Δήλωσης μπορεί να χρησιμοποιηθεί η σχετική ηλεκτρονική υπηρεσία που παρέχεται μέσω της ιστοσελίδας [www.gov.gr](http://www.gov.gr). |
| *2.* | **02.02. Δικαιολογητικά Νόμιμης Υπόστασης - Νόμιμης Λειτουργίας**  *Αναλόγως της νομικής μορφής της επιχείρησης :*  **Κωδικοποιημένο καταστατικό** σε ισχύ, **συγκρότηση ΔΣ και ορισμός νόμιμου εκπροσώπου**, δημοσιευμένα στο ΓΕΜΗ. **(Α.Ε.)**  **Κωδικοποιημένο καταστατικό** σε ισχύ και **πράξη εκπροσώπησης** σε περίπτωση που αυτή δεν προκύπτει από το καταστατικό, δημοσιευμένα στο ΓΕΜΗ. **(Ε.Π.Ε.)**  **Καταστατικό σύστασης** σε ισχύ, στο οποίο θα αποτυπώνεται η διαχείριση- εκπροσώπηση, δημοσιευμένο στο ΓΕΜΗ ή στο Πρωτοδικείο. **(Ο.Ε, Ε.Ε., ΙΚΕ, ΑΜΚΕ)**  **Καταστατικό σύμφωνα με τις διατάξεις του ν. 4384/2016** και τυχόν τροποποιήσεις.  **Πρακτικό ΓΣ τελευταίων αρχαιρεσιών και πρακτικό κατανομής αξιωμάτων** Διοικητικού Συμβουλίου, υπογεγραμμένα από το νόμιμο εκπρόσωπο και με σφραγίδα του συνεταιρισμού.  Πρόσφατη **βεβαίωση ενημερότητας από το Εθνικό Μητρώο Αγροτικών Συνεταιρισμών. (Αγροτικοί Συνεταιρισμοί)**  **Πράξη σύστασης** (και τυχόν τροποποιήσεων) και **εκπροσώπησης** σε ισχύ, νόμιμα δημοσιευμένα, και πιστοποιητικό εγγραφής στο **Γενικό Μητρώο Φορέων Κοινωνικής και Αλληλέγγυας Οικονομίας**. (**Φορείς Κοινωνικής και Αλληλέγγυας Οικονομίας του ν. 4430/2016, όπως ισχύει)**  Τα απαιτούμενα **νομιμοποιητικά έγγραφα σύστασης και εκπροσώπησης** που προβλέπονται με βάση το εκάστοτε νομοθετικό πλαίσιο. **(λοιπές νομικές μορφές)**  **Βεβαίωση έναρξης επιτηδεύματος**  και μεταβολών, από την αρμόδια ΔΟΥ ή κατάσταση ενεργών δραστηριοτήτων (ΚΑΔ) της επιχείρησης μέσω της ιστοσελίδας gsis.gr (πρόσφατη εκτύπωση). **(Ατομικές επιχειρήσεις)** |
| *3.* | **02.01. Γενικό Πιστοποιητικό ΓΕΜΗ**  **Γενικό Πιστοποιητικό ΓΕΜΗ του τελευταίου εξαμήνου** (ισχύει μόνο για επιχειρήσεις – οντότητες που έχουν υποχρέωση εγγραφής στο ΓΕΜΗ). |
| *4.* | **02.04. Μετοχική Σύνθεση**  **Ισχύουσα Μετοχική σύνθεση** και πιο συγκεκριμένα:  **Πιστοποιητικό ΓΕΜΗ με αναφορά στη μετοχική σύνθεση του κεφαλαίου**. Σε περίπτωση που δεν είναι δυνατή η έκδοση του από το ΓΕΜΗ, προσκομίζεται **απόσπασμα βιβλίου μετόχων,** ώστε να προκύπτει η μετοχική σύνθεση ή το τελευταίο πρακτικό της συγκληθείσας τακτικής ή έκτακτης Γ.Σ των μετόχων με την κατάσταση - πίνακα όλων των μετόχων. Για τους συνεταιρισμούς προσκομίζεται αντίγραφο του **Βιβλίου Μητρώου μελών** με υπεύθυνη δήλωση πιστότητας αντιγράφου του νόμιμου εκπροσώπου. |
| *5.* | **07.01. Οικονομικά Στοιχεία**  Στοιχεία για τις **τρεις (3) τελευταίες κλεισμένες διαχειριστικές χρήσεις, εφ’ όσον υπάρχουν**. Για επιχειρήσεις που έχουν κλείσει λιγότερες διαχειριστικές χρήσεις, η υποχρέωση υποβολής προσαρμόζεται αντίστοιχα:   * **Αντίγραφα Ε3 & έντυπο Ν με αριθμό Δήλωσης** (ηλεκτρονική υποβολή) για επιχειρήσεις με τήρηση **απλογραφικών βιβλίων** (Β’ κατηγορίας) * **Ισολογισμοί-αποτελέσματα χρήσης εγκεκριμένοι και νομίμως δημοσιευμένοι στο Γ.Ε.ΜΗ** για επιχειρήσεις με τήρηση διπλογραφικών βιβλίων (Γ’ κατηγορίας), στις περιπτώσεις που ο νόμος απαιτεί δημοσίευση. * Ισοζύγιο κλεισίματος τελευταίας βαθμίδας για την τελευταία κλεισμένη διαχειριστική χρήση μόνο (με σφραγίδα της επιχείρησης υπογεγραμμένο από το νόμιμο εκπρόσωπο και τον λογιστή της επιχείρησης)   Εάν η επιχείρηση ανήκει **σε όμιλο θα προσκομίζονται και οι ενοποιημένοι ισολογισμοί του ομίλου.** |
| *6.* | **07.01. Οικονομικά Στοιχεία**  **Καταστάσεις Επιθεώρησης Εργασίας Ε4** (πίνακας προσωπικού) και τυχόν τροποποιήσεων, για τις τρεις τελευταίες κλεισμένες διαχειριστικές χρήσεις.  **Αποδεικτικό Υποβολής δήλωσης Αποδοχών & Συντάξεων** μαζί με συγκεντρωτική Κατάσταση τέλους έτους στην οποία θα αποτυπώνεται αναλυτικά ο κάθε εργαζόμενος με τον αριθμό των ημερών που απασχολήθηκε.  Τα στοιχεία για την τεκμηρίωση του αριθμού των ΕΜΕ θα διασταυρώνονται με τα στοιχεία που έχουν δηλωθεί και τηρούνται στο πληροφορικό σύστημα ΕΡΓΑΝΗ του Υπουργείου Εργασίας και Κοινωνικών Υποθέσεων |
| *7.* | **01.03. Δικαιολογητικά για Συνδεδεμένες ή/και Συνεργαζόμενες**  **Σε περίπτωση ύπαρξης συνδεδεμένων ή/και συνεργαζόμενων επιχειρήσεων** σύμφωνα με τον ορισμό των ΜΜΕ του Παραρτήματος Ι του Κανονισμού (ΕΚ) 651/2014 της Επιτροπής, για καθεμία απ’ αυτές τις επιχειρήσεις θα υποβάλλονται:   * Διάγραμμα συμμετοχών: ψηφιακά υπογεγραμμένο από τον νόμιμο εκπρόσωπο, όπου απεικονίζονται οι επιχειρήσεις στις οποίες συμμετέχει η αιτούσα επιχείρηση (κατιούσες) και οι επιχειρήσεις-μέτοχοι του φορέα **(ανιούσες),** καθώς και οι **συνδεδεμένες και συνεργαζόμενες** όλων των παραπάνω επιχειρήσεων με εξάντληση των συμμετοχών μέχρι φυσικού προσώπου.   Σε περίπτωση που φυσικά πρόσωπα συμμετέχουν ή ασκούν διοίκηση και σε άλλες πέραν των προαναφερθεισών επιχειρήσεων, αυτές πρέπει επίσης να απεικονίζονται στο παραπάνω διάγραμμα, εφόσον δραστηριοποιούνται στην ίδια ή σε όμορη αγορά. Για κάθε επιχείρηση που απεικονίζεται στο Διάγραμμα συμμετοχών, υποβάλλονται στοιχεία τεκμηρίωσης της μετοχικής/εταιρικής σύνθεσης, σύμφωνα με τα οριζόμενα στο σημείο 4 του παρόντος.  Σε περίπτωση που η αιτούσα επιχείρηση ανήκει σε όμιλο επιχειρήσεων που υποχρεούται να καταρτίζει ενοποιημένους ισολογισμούς, δεν απαιτείται προσκόμιση διαγράμματος συμμετοχών για τις επιχειρήσεις του ομίλου.   * Πρόσφατο **κωδικοποιημένο καταστατικό** (δημοσιευμένο στο ΓΕΜΗ), δικαιολογητικά σχετικά με την **νόμιμη εκπροσώπηση και διαχείριση** ανάλογα με τη νομική μορφή της επιχείρησης. * Τα απαιτούμενα δικαιολογητικά σχετικά με την **ισχύουσα εταιρική/μετοχική σύνθεση**. * **Τα οικονομικά στοιχεία** (Ε3 & έντυπο Ν για απλογραφικά ή ισολογισμοί-αποτελέσματα χρήσης για διπλογραφικά για τις τρεις τελευταίες κλεισμένες διαχειριστικές χρήσεις). * **Καταστάσεις Επιθεώρησης Εργασίας Ε4** (πίνακας προσωπικού) και τυχόν τροποποιήσεων, για τις τρεις τελευταίες κλεισμένες διαχειριστικές χρήσεις. Αποδεικτικό Υποβολής δήλωσης Αποδοχών & Συντάξεων μαζί με συγκεντρωτική Κατάσταση τέλους έτους στην οποία θα αποτυπώνεται αναλυτικά ο κάθε εργαζόμενος με τον αριθμό των ημερών που απασχολήθηκε ή εναλλακτικά η ετήσια μισθοδοτική κατάσταση με το σύνολο των εργαζομένων και των ημερών απασχόλησης.   *Διευκρινίζεται ότι για τις επιχειρήσεις που χαρακτηρίζονται «μεγάλες» σύμφωνα με τη Σύσταση 2003/361/ΕΚ της Επιτροπής των Ευρωπαϊκών Κοινοτήτων) δεν απαιτείται η προσκόμιση στοιχείων για τις συνεργαζόμενες επιχειρήσεις, παρά μόνο για τις συνδεδεμένες επιχειρήσεις.*  *Τα δικαιολογητικά για τις συνδεδεμένες ή/και συνεργαζόμενες επιχειρήσεις θα πρέπει να υποβάλλονται, ως προς τα φορολογικά τους έτη* ***κατ’ αντιστοιχία*** *με τα υποβληθέντα επίσημα φορολογικά έντυπα της αιτούσας προς χρηματοδότηση επιχείρησης.*  *Σημειώνεται ότι για τις συνδεδεμένες ή/και συνεργαζόμενες επιχειρήσεις που δραστηριοποιούνται* ***εκτός Ελλάδας*** *θα υποβάλλονται τα αντίστοιχα ισοδύναμα δικαιολογητικά/έγγραφα που ισχύουν στην εκάστοτε χώρα δραστηριότητας.* |

|  |  |
| --- | --- |
| *8.* | **09.02. Υπεύθυνες Δηλώσεις σύμφωνα με τα οριζόμενα στην πρόσκληση**  **Υπεύθυνη Δήλωση Ν. 1599/86 υπογεγραμμένη ψηφιακά από τον λογιστή της επιχείρησης** (σύμφωνα με το υπόδειγμα στο Παράρτημα ΙΙΙ) που να βεβαιώνει ότι η αιτούσα επιχείρηση (ανάλογα με την νομική μορφή, το μέγεθος και το είδος βιβλίων της επιχείρησης), όσο και ο Όμιλος στον οποίο τυχόν εντάσσεται, **δεν αποτελεί προβληματική επιχείρηση** σύμφωνα με τα αναγραφόμενα στο Παράρτημα VI. “Ορισμός Προβληματικών Επιχειρήσεων”, καθώς και τα αναφερόμενα στο άρθρο 1 παρ. 4.γ του Καν. ΕΕ 651/2014. |
| *9.* | **09.02. Υπεύθυνες Δηλώσεις / Δήλωση ΜΜΕ σύμφωνα με τα οριζόμενα στην πρόσκληση**  *Ισχύει* ***μόνο για ΜμΕ:***  **Δήλωση Στοιχείων Επιχείρησης** σχετικά με την **ιδιότητά της ως Μικρομεσαία Επιχείρηση (ΜΜΕ) –** σύμφωνα με το Υπόδειγμα της Πρόσκλησης.  Η δήλωση να φέρει ψηφιακή υπογραφή του Νόμιμου Εκπροσώπου και του λογιστή της επιχείρησης. Περίοδος αναφοράς είναι αυτή της **τελευταίας κλεισμένης διαχειριστικής χρήσης.**  *Εάν υπάρχει μεταβολή των στοιχείων, η οποία ενδέχεται να επιφέρει αλλαγή της κατηγορίας της αιτούσας επιχείρησης (πολύ μικρή, μικρή, μεσαία ή μεγάλη επιχείρηση), να συμπληρωθεί και να επισυναφθεί δήλωση και για την προηγούμενη διαχειριστική χρήση* |
| *10.* | **02.06. Στοιχεία πραγματικών Δικαιούχων**  Ισχύει **για τους υπόχρεους εγγραφής στο Κεντρικό Μητρώο Πραγματικών Δικαιούχων του άρθρου 20 του ν.4557/18**  **Αποδεικτικό Καταχώρισης στο Μητρώο Πραγματικών Δικαιούχων** και σχετική εκτύπωση των στοιχείων και πληροφοριών από το εν λόγω Μητρώο, στην οποία δηλώνονται τα στοιχεία των πραγματικών δικαιούχων του δικαιούχου (κατ’ ελάχιστον, όνομα, επώνυμο και αριθμός μητρώου ΦΠΑ ή ΑΦΜ. |
| *11.* | **08.04. Ενιαίο Πιστοποιητικό Δικαστικής Φερεγγυότητας**  **Ενιαίο Πιστοποιητικό δικαστικής φερεγγυότητας** τελευταίου εξαμήνου, προκειμένου να αξιολογηθεί εάν μία επιχείρηση είναι προβληματική σύμφωνα με τα οριζόμενα στο άρθρο 2 σημείο 18 του Καν. 651/2014 |

**Για ερευνητικούς οργανισμούς και λοιπούς φορείς που αντιμετωπίζονται ως ερευνητικοί οργανισμοί :**

|  |  |
| --- | --- |
| 1. | **09.02. Υπεύθυνες Δηλώσεις**  **Υπεύθυνη δήλωση του Ν. 1599/1986** (άρθρο 8), υπογεγραμμένη ψηφιακά από το νόμιμο εκπρόσωπο του φορέα, για κάθε φορέα που συμμετέχει στην πρόταση ερευνητικού έργου σύμφωνα με το Υπόδειγμα του Παραρτήματος ΙΙΙ της Πρόσκλησης. Για την υποβολή της Υπεύθυνης Δήλωσης μπορεί να χρησιμοποιηθεί η σχετική ηλεκτρονική υπηρεσία που παρέχεται μέσω της ιστοσελίδας [www.gov.gr](http://www.gov.gr). |
| 2. | **02.02. Δικαιολογητικά Νόμιμης Υπόστασης - Νόμιμης Λειτουργίας**  **ΦΕΚ ίδρυσης** τουιδρύματος ή καταστατικό του οργανισμού,(πρόσφατη τροποποίηση)  Σε περίπτωση που το έργο εκτελείται σε παράρτημα του Ερευνητικού Οργανισμού και όχι στην έδρα απαιτείται το **ΦΕΚ ίδρυσης παραρτήματος** |
| 3. |
| **02.02. Δικαιολογητικά Νόμιμης Υπόστασης - Νόμιμης Λειτουργίας**  Νομιμοποιητικό **έγγραφο ορισμού του Νόμιμου Εκπροσώπου.** |
| 4. | **02.08. Πρόσθετα Απαιτούμενα έγγραφα ερευνητικών φορέων και Λοιπών φορέων-ερευνητικών**  **Τεκμηρίωση της δυνατότητας διαχωρισμού οικονομικών και μη οικονομικών δραστηριοτήτων:**  Αναλυτική έκθεση τεκμηρίωσης διαχωρισμού οικονομικών και μη οικονομικών δραστηριοτήτων. Αντίγραφο του εγγράφου το οποίο υποβλήθηκε στο Ελεγκτικό Συνέδριο και στο Γενικό Λογιστήριο του Κράτους και στο οποίο περιλαμβάνεται ο απολογισμός του τελευταίου οικονομικού έτους, ο Πίνακας Εσόδων-Εξόδων για ΝΠΙΔ και Ειδικούς Λογαριασμούς, ο απολογισμός χρηματοδοτήσεων, ο προϋπολογισμός και οι οικονομικές καταστάσεις του Ειδικού Λογαριασμού (Ισολογισμός), σύμφωνα με ισχύουσες διατάξεις, καθώς και αντίγραφα των σχετικών στοιχείων. Εναλλακτικά, αντίγραφα εγκεκριμένων χρηματοοικονομικών καταστάσεων και των προβλεπομένων εγκρίσεων καθώς και αντίγραφο του οικείου διαβιβαστικού του ετήσιου απολογισμού προς το αρμόδιο Υπουργείο, σύμφωνα με το ισχύον θεσμικό πλαίσιο (βλ. ν.4957/2022). |
| 5. | **02.06. Στοιχεία πραγματικών Δικαιούχων - Αποδεικτικό Καταχώρισης στο Μητρώο Πραγματικών Δικαιούχων**  **Αποδεικτικό Καταχώρισης στο Μητρώο Πραγματικών Δικαιούχων** του άρθρου 20 του ν. 4557/2018 (Α΄139), ως ισχύει, (για τους υπόχρεους εγγραφής στο Μητρώο Πραγματικών Δικαιούχων). |

**01.14. Συμφωνητικό Συνεργασίας**

**Συμφωνητικό συνεργασίας**

Υπογεγραμμένο **ψηφιακά, ή με άλλο πρόσφορο τρόπο, συμφωνητικό συνεργασίας των συμμετεχόντων φορέων της Ελλάδας για την από κοινού υλοποίηση του έργου και τους όρους της μεταξύ τους συνεργασίας (εάν είναι εφικτό και των τουρκικών φορέων)**. Στο συμφωνητικό αυτό θα πρέπει, μεταξύ άλλων, να περιλαμβάνονται οπωσδήποτε ρυθμίσεις για δικαιώματα διανοητικής ιδιοκτησίας και να προσδιορίζονται οι  όροι οικονομικής εκμετάλλευσης του έργου κατά τέτοιο τρόπο ώστε να διασφαλίζεται ότι δεν χορηγείται επιπλέον έμμεση ενίσχυση στις επιχειρήσεις σύμφωνα με την ενότητα 2.2 (Έμμεσες κρατικές ενισχύσεις σε επιχειρήσεις μέσω οργανισμών ερευνών και διάχυσης γνώσεων και ερευνητικών υποδομών που χρηματοδοτούνται από το δημόσιο) του «Πλαισίου σχετικά με τις κρατικές ενισχύσεις για την έρευνα και ανάπτυξη και την καινοτομία (2022/C/7388)». Στην Πρόσκληση επισυνάπτεται Υπόδειγμα Συμφωνητικού Συνεργασίας στην αγγλική γλώσσα (Υπόδειγμα στο Παράρτημα VII). Το Υπόδειγμα είναι ενδεικτικό και δεν επιβάλλεται η εκάστοτε σύμπραξη να το υιοθετήσει ως έχει.

***ΕΠΙΣΗΜΑΝΣΕΙΣ:***

***Όλα τα ανωτέρω δικαιολογητικά (πλην του Συμφωνητικού Συνεργασίας) είναι στην ελληνική γλώσσα.*** *Για ξενόγλωσσα έγγραφα, θα πρέπει να προσκομιστούν τα πρωτότυπα, καθώς και επίσημη μετάφρασή τους είτε από την αρμόδια κατά νόμο αρχή του Υπουργείου Εξωτερικών ή την Πρεσβεία ή το Προξενείο της ξένης χώρας στην Ελλάδα ή από δικηγόρο.*

*Σημειώνεται ότι στα ανωτέρω αντίγραφα που θα υποβληθούν θα πρέπει να είναι εμφανή τα στοιχεία κατάθεσης – σφραγίδα νομαρχίας, πρωτοδικείου, ηλεκτρονική σήμανση από ΓΕΜΗ.*